|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter irodavezető** |

Iktatószám:

Napirendi pont: ….

**ELŐTERJESZTÉS**

**A Városüzemeltetési Bizottság** **2022. szeptember 20-ai rendkívüli ülésére**

|  |  |
| --- | --- |
| **Tárgy:** | Döntési javaslat 2021. évi növényesítési pályázatról a Budapest VII. Rumbach Sebestyén u. 3. Társasház vonatkozásában |

**Készítette:**

Rutkai Noémi

pályázati referens

**Törvényességi szempontból kifogást nem emelek:**

Tóth László

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter irodavezető** |

**Tisztelt Bizottság!**

Budapest Főváros VII. Kerület Erzsébetváros Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében foglalt jogkörében a 746/2020. (XI. 06.) számú határozattal a Városüzemeltetési Bizottságtól visszavont feladat- és hatáskörében meghozott 281/2021. (III.23.) határozata értelmében, 2.sz. melléklet) a lakóközösségeknek és az önkormányzati intézményeknek nyújtandó növényesítési támogatásról szóló 28/2013. (V. 31.) önkormányzati rendeletben (a továbbiakban: Rendelet) foglaltak alapján pályázatott írt ki (1. sz. melléklet) kerületi lakóközösségek és önkormányzati intézmények növényesítésének támogatására a 2021. évi költségvetésben biztosított 5.000.000 forintos támogatási keret erejéig.

A Budapest VII. Rumbach Sebestyén u. 3. számú Társasház (a továbbiakban: Társasház) határidőre benyújtotta pályázatát. A Bizottság 112/2021. (XII.14.) határozata (3. számú melléklet) alapján a Társasház 452.800,- Ft támogatást nyert el, mely döntés alapján a Támogatási szerződés (4. számú melléklet) 2022. 03. 18. napján került aláírásra, majd a pályázó 2022. 04. 06. napján átvette (5. számú melléklet) azt. A támogatási szerződés II. 5. pontja szerint a pályázattal történő elszámolás, illetve a számlák benyújtásának határideje a megkötött támogatási szerződés pályázó részéről történt kézhezvételétől számított 120. nap.

A Társasház közös képviselője az elszámolási határidő előtt – 2022.07.28. napján - írásban jelezte, (6. számú melléklet), hogy a Társasház az elnyert támogatásról való lemondásra kényszerül. Indoklása szerint a Társasház nem tudott a megadott határidőig, egy a pályázati feltételeket mindenben maradéktalanul teljesíteni tudó vállalkozóval sem szerződést kötni. Ezen túl a társasház lakóközössége a függőfolyosó felújítására szertné a pénzt fordítani.

A Társasház későbbi újabb beadványában **kérelmezte,** hogy méltányosságból a szerződésszegés hátrányos következményeinek alkalmazásától tekintsen el a Támogató, *„a növényesítési pályázattól való elállás miatt ne szankcionálják”* (7. számú melléklet)

A támogatási szerződés 2.e) pontja szerint Kedvezményezett tudomásul veszi, hogy szerződésszegése – a szerződésben foglaltak nem teljesítése – esetén legfeljebb két évre **kizárható** a Támogató által biztosított támogatási lehetőségekből.

Kérem a Tisztelt Bizottságot a Társasház támogatási szerződéstől való elállását tudomásul venni és a további pályázati lehetőségekről dönteni szíveskedjenek.

Ennek megfelelően az előterjesztést megtárgyalni és a határozati javaslatról dönteni szíveskedjenek.

**HATÁROZATI JAVASLAT**

**A**

**Budapest Főváros VII. kerület Erzsébetváros Önkormányzat Képviselő-testülete Városüzemeltetési Bizottságának…../2022. (IX.20.) határozata a 2021. évi növényesítési pályázatról a 1071 Budapest VII. Rumbach Sebestyén u. 3. szám alatti Társasház vonatkozásában**

Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága úgy dönt, hogy a 1071 Budapest Rumbach Sebestyén u. 3. szám alatti Társasház - 2021. évi növényesítési pályázaton a Városüzemeltetési Bizottság 112/2021. (XII. 14.) határozata alapján kötött - támogatási szerződéstől történő elállását tudomásul veszi és **nem zárja ki a Társasházat 2 évre** a Budapest Főváros VII. kerület Erzsébetváros Önkormányzata által biztosított pályázati lehetőségekből.

**Felelős:** Sáli Annamária bizottsági elnök

**Határidő:** azonnal

**B**

**Budapest Főváros VII. kerület Erzsébetváros Önkormányzat Képviselő-testülete Városüzemeltetési Bizottságának…../2022. (IX.20.) határozata a 2021. évi növényesítési pályázatról a 1071 Budapest VII. Rumbach Sebestyén u. 3. szám alatti Társasház vonatkozásában**

Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága úgy dönt, hogy a 1071 Budapest Rumbach Sebestyén u. 3. szám alatti Társasház - 2021. évi növényesítési pályázaton a Városüzemeltetési Bizottság 112/2021. (XII. 14.) határozata alapján kötött - támogatási szerződéstől történő elállását tudomásul veszi és **kizárja** **a Társasházat 2 évre** a Budapest Főváros VII. kerület Erzsébetváros Önkormányzata által biztosított pályázati lehetőségekből.

**Felelős:** Sáli Annamária bizottsági elnök

**Határidő:** azonnal

Budapest, 2022. szeptember 5.

dr. Jávori Péter

irodavezető

Mellékletek:

* 1. számú melléklet: 2021. évi növényesítési pályázati kiírás
* 2. számú melléklet: 281/2021. (III. 23.) számú határozat
* 3. számú melléklet: 112/2021. (XII.14.) sz. VÜB határozat
* 4. számú melléklet: Támogatási szerződés
* 5. számú melléklet: Támogatási szerződés átvételéről igazolás
* 6. számú melléklet: Az elállásra vonatkozó beadvány
* 7. számú melléklet: Az elállásra vonatkozó beadvány kiegészítése